Για τις 5 Οκτωβρίου διέκοψε το Τριμελές Εφετείο Κακουργημάτων τη δίκη για την υπόθεση της λίστας Λαγκάρντ, με κατηγορούμενο τον πρώην επικεφαλής του ΣΔΟΕ, Ιωάννη Διώτη.

Το δικαστήριο διέκοψε καθώς ο κατηγορούμενος μεταφέρθηκε στο νοσοκομείο χθες με συμπτώματα ζάλης και αστάθειας, σύμφωνα με την ιατρική γνωμάτευση που προσκόμισε ο συνήγορός του, ενώ σήμερα αναμένεται να ολοκληρωθούν οι ιατρικές εξετάσεις του, προκειμένου να αποσαφηνιστεί η αιτία πρόκλησής τους.

«Ο κατηγορούμενος θέλει να είναι εδώ να καθαρίσει το όνομά του για μια υπόθεση ανύπαρκτη», τόνισε ο συνήγορος υπεράσπισης Πολυχρόνης Τσιρίδης, υποβάλλοντας το αίτημα διακοπής, το οποίο έγινε δεκτό από το δικαστήριο.

naftemporiki.gr